Koordinate: 42° 12′ 52" SGŠ, 21° 42′ 29" IGD

**Tabanovce** (mak. *Tabanovce*) je naselje u Republici Makedoniji, u krajnje severnom delu države. Tabanovce pripada opštini Kumanovo.

Tabanovce ima veliki značaj za srpsku zajednicu u Republici Makedoniji, pošto Srbi čine većinu stanovništva u naselju. Takođe, naselje poznato i po istoimenom graničnom prelazu ka srpskom graničnom prelazu Preševo.

Prirodni uslovi
---------------

Tabanovce je smešteno u krajnje severnom delu Republike Makedonije, na samoj granici sa Srbijom, koja se nalazi 2,5 kilometara severno od naselja. Od najbližeg grada, Kumanova, selo je udaljeno 9 kilometara severno.

Selo Tabanovce se nalazi u istorijskoj oblasti Žegligovo, u ravničarskom kraju, na približno 400 metara nadmorske visine. 

Mesna klima je kontinentalna sa slabim uticajem Egeja (žarka leta).

Istorija
--------

U proleće 1905. četa srpskih četnika pod komandom potporučnika Dragomira Protića dobija zadatak da se sa četom vojvode Vladimira Kovačevića probije do Poreča i ugrožene čete Micka Krstića. U Protićev zadatak spadao je i prenos velikog broja pušaka i municije za naoružvanje Poreča. Četa je po silasku sa planine Kozjak napadnuta od turske vojske kod sela Tabanovca. Posle par sati neravnopravne borbe gotovo cela četa je uništena a Protić je poginuo. Preostalih nekoliko četnika se predalo Turcima koji su ih sproveli u Kumanovo. Pred Kumanovskim ućumatom zarobljene četnike sačekala je besna masa lokalnih muslimana i linčovala ih na licu mesta.

Poginuli četnici kod Tabanovca i u Kumanovu:

* Dragomir Protić
* Dragomir Vasiljević
* Veselin Veselinović
* Sava Jovanović
* Trajko Đorđević
* Radonja Radulović
* Sava Stefanović
* David Pčinjanin
* Stojan Kumanovac
* Trajče Kumanovac
* Nikola Jablaničanin

Stanovništvo
------------

Tabanovce je prema poslednjem zvaničnom popisu iz 2002. godine imalo 910 stanovnika, što je za 2,8% više nego na prethodnom popisu iz 1994. godine.

Krajem 19. veka u statistici Vasila Knčova („Makedoniя. Etnografiя i statistika") iz 1900. godine Tabanovce je selo od 500 stanovnika hrišćanske veroispovesti, navodno „Bugara".
Sekretar Bugarske egzarhije Dimitrije Mišev za 1903. godinu daje broj od 480 „Bugara" patrijaršista-srbomana i daje podatak da je u selu je postoja srpska škola.

Savremeni etnički sastav:

|  |  |  |
| --- | --- | --- |
| **Nacionalnost** | **1994. god.** | **2002. god.** |
| Srbi | 555 (62,7%) | 516 (56,7%) |
| Makedonci | 148 (16,7%) | 205 (23,2%) |
| Albanci | 174 (19,7%) | 177 (19,5%) |
| ostali | 10 (1,1%) | 12 (1,3%) |
| **UKUPNO** | **885** | **910** |
|

Pretežna veroispovest mesnog stanovništva je pravoslavlje, a manjinska islam.

Vidi još
--------

* Srbi u Makedoniji
* Opština Kumanovo

Literatura
----------

* Popis u Makedoniji 2002. - Knjiga 10.

Spoljašnje veze
---------------

***Tabanovce*** na Wikimedijinoj ostavi

* www.kumanovo.gov.mk Zvanična stranica opštine Kumanovo

  

  


| p • r • uNaseljena mesta opštine Kumanovo |
| --- |
| **Kumanovo** • 
Agino Selo • 
Bedinje • 
Beljakovce • 
Biljanovce • 
Brzak • 
Vakav • 
Vince • 
Gabreš • 
Gornje Konjare • 
Gradište • 
Dlga • 
Dobrošane • 
Dovezence • 
Donje Konjare • 
Živinje • 
Zubovce • 
Jačince • 
Karabičane • 
Karpoš • 
Klečevce • 
Kokošinje • 
Kolicko • 
Kosmatac • 
Kutlibeg • 
Kučkarevo • 
Kšanje • 
Lopate • 
Ljubodrag • 
Murgaš • 
Novo Selo • 
Novoseljane • 
Orašac • 
Pezovo • 
Projevce • 
Pčinja • 
Režanovce • 
Rečica • 
Romanovce • 
Skačkovce • 
Sopot • 
Studena Bara • 
Suševo • 
Tabanovce • 
Tromeđa • 
Umin Dol • 
Čerkezi •
Četirce • 
Šuplji Kamen  |  |